OpenLLM-France/wikimedia huggingface dataset:
# Rodnikí (Ivànovo)

* Per a altres significats, vegeu «Rodnikí».
Rodnikí - Родники (rus) - és una ciutat de l'óblast d'Ivànovo, a Rússia.

## Història

La vila de Rodnikí ja existeix d'ençà el 1606, i aconseguí l'estatus de ciutat el 1918..
# Castell de Torres Torres

El Castell de Torres Torres està ubicat en un turó sobre el qual domina aquesta població del Camp de Morvedre, al País Valencià.
És una fortificació de planta poligonal i que comptava, segons les cròniques, amb quatre torres i a la de l'Homenatge. De tot això, es conserven dues torres en gran part i la torre major. També es poden observar diversos llenços de muralla, basaments i restes d'edificis auxiliars, com ara l'aljub.
D'origen islàmic, va ser conquerit per Jaume I, qui donarà el lloc i castell de Torres Torres a Beltran de Bellpuig. El seu fill, Galceran, obtindrà la donació perpètua de la mà del rei Pere, junt les jurisdiccions de Serra i Polop, el 1319. El 1445, els Bellpuig el venen als Vallterra. Segles més tard, recaurà en la família Castellví. Durant les Guerres Carlistes, el castell es va modificar parcialment per tal de poder emprar-lo per al foc de fusells i artilleria. Es van canviar, per exemple, les sageteres d'obertura recta per forats rodons.

## Referències

* Aquest article pren com a referència el text del Bé d'Interés Cultural incoat per la Conselleria de Cultura de la Generalitat Valenciana.
* ↑ «Inventari General del Patrimoni Cultural Valencià».
# They Were Born to Kill

They Were Born to Kill és un EP de la banda californiana de punk rock The Offspring, publicat el 1991.
Inclou les versions inicials de «Jennifer Lost The War» i «Out on Patrol», incloses en l'àlbum de debut de la banda que es va publicar dos anys abans. El nom, la portada i la font de l'EP foren extretes de la pel·lícula From a Whisper to a Scream (1987), també coneguda com a The Offspring.

## Personal

* Bryan Holland – Cantant, guitarra
* Noodles – Guitarra
* Greg K. – Baix
* Ron Welty – Bateria

## Referències

* ↑ «The Offspring − They Were Born to Kill» (en anglès). Discogs. [Consulta: 16 abril 2015].

## Enllaços externs

* Lloc web oficial de The Offspring (anglès)
# Plains

«Plain o Plains» té aquests significats:
# Embassament pleural

Un embassament pleural és un excés de líquid que s'acumula a la cavitat pleural, l'espai ple de líquid que envolta els pulmons. Aquest excés de fluid pot afectar la respiració limitant l'expansió dels pulmons. Diversos tipus d'embassament pleural, segons la naturalesa del fluid i el que va causar la seva entrada a l'espai pleural. En canvi, un pneumotòrax és l'acumulació d'aire a l'espai pleural.

## Tipus per l'origen del fluid

* Fluid serós (hidrotòrax)
* Sang (hemotòrax)
* Quil (quilotòrax)
* Pus (piotòrax o empiema pleural)
* Orina (urinotòrax)

## Tipus per fisiopatologia
### Transsudatiu

Les causes més freqüents d'embassament pleural transsudatiu són la insuficiència cardíaca i la cirrosi. Altres són la síndrome nefròtica.

### Exsudatiu

Les causes més freqüents d'embassament pleural exsudatiu són la pneumònia bacteriana, el càncer (un 75% de tots els embassaments pleurals malignes són causats per càncer de pulmó, càncer de mama o limfomes), la infecció vírica i l'embòlia pulmonar.
# Hostal Mallorquines

Hostal Mallorquines és una obra de Riudarenes (Selva) protegida com a Bé Cultural d'Interès Local.

## Descripció

Conjunt d'edificacions aïllades de planta rectangular. La més llarga és una edificació de doble alçada de paredat vist amb les arestes de pedra tallada amb la coberta a dos vessants i carener paral·lel a la façana principal. L'altra edificació és de planta baixa amb els tancaments arrebossats i la coberta inclinada de teula àrab amb el carener perpendicular a la façana d'accés.

## Història

El nucli de població de les Mallorquines va néixer a partir d'aquest hostal, situat en una cruïlla de camins, un dels quals és el Camí Ral de Girona a Barcelona. Les cases s'hi alineen al llarg d'un carrer.

## Referències

* ↑ «Hostal Mallorquines». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 agost 2021].
* ↑ Mallorquí, Elvis. Els camins històrics, 2021. ISBN 978-84-15808-96-1.
# Brigada d'Investigació Tecnològica

La Brigada d'Investigació Tecnològica pertanyent al Cos Nacional de Policia és una unitat policial destinada a respondre als reptes que plantegen les noves formes de delinqüència.

## Funcions

* La realització directa de les investigacions especialment complexes.
* La coordinació de les operacions que involucrin diverses Prefectures Superiors.
* La formació del personal del Cos Nacional de Policia i altres cossos de Policia estrangers.
* La representació internacional i l'execució o coordinació de les investigacions que tinguin el seu origen en altres països.
La seva missió consisteix a obtenir les proves, perseguir els delinqüents i posar-les a disposició judicial.
Els seus membres estan en formació contínua i fomenten la col·laboració de les més capdavanteres institucions públiques i privades i participen activament en els fòrums internacionals de cooperació policial i la col·laboració ciutadana.

## Delictes que persegueix

* Amenaces, injúries, calúmnies. Per correu electrònic, SMS, taulers d'anuncis, fòrums, newsgroups, web, etc.
* Pornografia infantil. Protecció al menor en l'ús de les noves tecnologies.
* Fraus en l'ús de les comunicacions. Pirateria de senyals de televisió privada.
* Fraus en Internet. Estafes. Ús fraudulent de targetes de crèdit. Fraus en subhastes. Comerç electrònic.
* Seguretat lògica. Virus. Atacs de denegació de servei. Sostracció de dades. Hacking. Descobriment i revelació de secret. Suplantació de personalitat. Substracció de comptes de correu electrònic.
* Pirateria de programes d'ordinador, de música i de productes cinematogràfics.

## Referències

* ↑ «Brigada Central de Investigación Tecnológica (B.C.I.T.)» (en castellà). Policia Nacional. [Consulta: 18 abril 2022].

## Vegeu també

* Cos Nacional de Policia
* Comissaria General de Policia Judicial
* Grup de Delictes Telemàtics - Guàrdia Civil

## Enllaços externs

* http://www.policia.es/bit/index.htm Arxivat 2010-02-21 a Wayback Machine.
# Cos sòlid

* Per al sentit físic del terme vegeu Sòlid.
Cossos sòlids:
* Tetràedre
* Cub
* Octàedre
* Dodecàedre
* Icosàedre
* Prisma
* Piràmide
* Esfera
* Cilindre
* Con
* El·lipsoide
* Paraboloide
* Hiperboloide

## Vegeu també

* Figura geomètrica

## Enllaços externs

* M Sc. Sandra Smidt Q., Geometría: Conceptos básicos. El espacio geométrico y las figuras tridimensionales. (castellà)
# They Might Be Giants

* Aquest article tracta sobre el grup musical. Si cerqueu la pel·lícula, vegeu «El detectiu i la doctora».
They Might Be Giants (en anglès «Podrien Ser Gegants»), sovint abreujat per TMBG, és una banda de rock alternatiu estatunidenca formada el 1982 per John Flansburg i John Linell. En els primers anys, Flansburg i Linell acostumaven a actuar com a duet, sovint amb l'acompanyament d'una caixa de ritmes. A principis dels 90, incorporaren músics d'acompanyament al grup; actualment Dan Miller, Danny Weinkauf i Marty Beller els acompanyen. El nom del grup prové del títol original de la pel·lícula El detectiu i la doctora, que al seu torn es refereix a l'afer amb els molins de vent d'El Quixot, que aquest confon amb gegants. TMBG destaca pel seu estil musical atípic i experimental: al llarg dels anys, han tengut èxit en les ràdios alternatives americanes, així com en la música per a infants i joves i la música de diverses pel·lícules i sèries de televisió.
TMBG ha publicat 20 àlbums d'estudi. El més exitós, Flood, fou disc de platí, mentre que els àlbums Here Come the 123s i Here Comes Science foren nominats als Premis Grammy al Millor Àlbum Infantil del 2008 i 2010 respectivament, el primer dels quals el guanyà.

## Discografia

Al llarg de la seva carrera, They Might Be Giants han publicat 20 àlbums d'estudi, 10 recopilatoris, 8 extended plays, 7 vídeos i 11 senzills.

### Studio albums

* They Might Be Giants (1986)
* Lincoln (1988)
* Flood (1990)
* Apollo 18 (1992)
* John Henry (1994)
* Factory Showroom (1996)
* Long Tall Weekend (1999)
* Mink Car (2001)
* No! (2002)
* The Spine (2004)
* Here Come the ABCs (2005)
* The Else (2007)
* Here Come the 123s (2008)
* Here Comes Science (2009)
* Join Us (2011)
* Nanobots (2013)
* Glean (2015)
* Why? (2015)
* Phone Power (2016)
* I Like Fun (2018)
* My Murdered Remains (2018)
* The Escape Team (2018)
* Book (2021)

## Referències

* ↑ «They Might Be Giants». www.grammy.com. [Consulta: 27 maig 2018].
* ↑ «Discography». They Might Be Giants wiki. [Consulta: 27 maig 2018].
# Placidochromis lineatus

Placidochromis lineatus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 9,1 cm de longitud total.

## Distribució geogràfica

Es troba al llac Malawi (Tanzània, Àfrica oriental).

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Hanssens, M. 2004. The deep-water Placidochromis species. Pp. 104-197, a: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units. Species Diversity Lake Malawai: 1-360.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Efecte renda

En microeconomia s'entén per efecte renda o efecte ingrés a un dels efectes que provoca la variació del preu d'un producte sobre la demanda.

## Introducció

La demanda d'un producte depèn, entre altres factors, del preu. És a dir, quan s'altera el preu d'un producte, es produeix un canvi en la quantitat demanada d'aquest producte. L'estudi més profund d'aquesta influència ha descompost l'efecte esmentat en dues parts diferenciades. Quan varia el preu del producte es produeix per una banda un canvi en la renda real del subjecte que influeix en la demanda i que és estudiada per l'anomenat efecte renda i per altra banda es produeix un encariment o abaratiment del producte respecte als altres que és estudiat per l'anomenat efecte substitució.
L'efecte renda de la variació d'un preu és la part de l'ajust de la quantitat demanada que depèn de la variació de la renda real.
És a dir, si tota la renda està destinada a adquirir dos béns associats (per exemple, tomàquets i pomes) i disminueix el preu d'un dels béns (tomàquets), i els altres elements romanen constants, el consumidor podrà adquirir la mateixa quantitat de tomàquets i pomes que abans de la baixada del preu i li sobrarà una quantitat de diners, s'ha provocat per tant un augment de la seva renda real, que no és altra cosa que la capacitat adquisitiva de què disposa el subjecte.
Aquest increment de la seva renda real el pot dedicar a l'adquisició de més tomàquets o no, depenent que els tomàquets es comportin com un bé normal o inferior. Aquest possible increment del consum de tomàquets provocat perquè el subjecte ara té més capacitat adquisitiva és l'anomenat efecte renda.

## Vegeu també

* Efecte substitució

## Referències

* ↑ «Efecto Renta». http://www.economia48.com/. [Consulta: 10 octubre 2016].
* ↑ «Efecto Sustitución». http://www.eco-finanzas.com/index.htm. [Consulta: 10 octubre 2016.].
* ↑ «Curva de indiferencia». www.enciclopediafinanciera.com/. [Consulta: 10 octubre 2016.].

## Bibliografia

* "Economia: Principis i Aplicacions", de Francisco Mochón i Víctor Beker ISBN 84-481-0814-0 capítol 6.4, Títol: efecte substitució, efecte renda i efecte total
# Nodosaure

El nodosaure (Nodosaurus) és un gènere de dinosaure nodosàurid que va viure al Cretaci superior en el que actualment és Nord-amèrica. S'han descobert dos espècimens incomplets a Wyoming i Kansas, i cap crani. És un dels primers dinosaures cuirassats que es van trobar a Nord-amèrica i fou anomenat per Othniel Charles Marsh l'any 1889. Edmontonia Longipes
Aquest ancilosaure feia entre 4 i 6 metres de longitud. Era un ornitisqui amb el cos recobert de plaques dèrmiques, i també pot haver presentat espines al llarg dels costats.

## Referències

* Cretaceous Dinosaurs of the Southeastern United States, by David T. King Jr.
# Huasca de Ocampo (municipi)

El municipi de Huasca de Ocampo és un dels vuitanta-quatre municipis que conformen l'estat d'Hidalgo, a Mèxic. El cap de municipi és la localitat de Huasca de Ocampo.
El municipi es localitza al centre del territori hidalguenc entre els paral·lels 20° 06’ i 20° 21’ de latitud nord i els meridians 98° 27’ i 98° 39’ de longitud oest; amb una altitud entre 1400 i 3100 msnm. Aquest municipi compta amb una superfície de 302.75 km², i representa l'1.45% de la superfície de l'estat; dins de la regió geogràfica denominada com a Comarca Minera.
Limita al nord amb el municipi d'Atotonilco el Grande i l'estat de Veracruz de Ignacio de la Llave; a l'est amb el municipi d'Acatlán; al sud amb els municipis d'Acatlán, Singuilucan i Omitlán de Juárez; a l'oest amb els municipis d'Omitlán de Juárez i Atotonilco el Grande.

## Toponimia

El nom en náhuatl és “Huascazaloya”, que significa “Lloc de goig o alegria”. L'afegitó "de Ocampo" es va adoptar en honor de Melchor Ocampo.

## Notes i referències

* 1 2 «Huasca de Ocampo, Hidalgo». Enciclopedia de los Municipios y Delegaciones de México. Secretaría de Gobernación. Arxivat de l'original el 2019-12-14. [Consulta: 22 març 2017].
* 1 2 «Enciclopedia de los municipios de Hidalgo: Huasca de Ocampo». Secretaria de Planeación Desarrollo Regional Regional y Metropolitano. Gobierno del estado de Hidalgo. Arxivat de l'original el 1 d'abril de 2017. [Consulta: 22 març 2017].
* 1 2 3 «Huasca de Ocampo, Hidalgo». Prontuario de información geográfica municipal de los Estados Unidos Mexicanos. Instituto Nacional de Estadística y Geografía. [Consulta: 22 març 2017].
* ↑ Segons el Govern d'Hidalgo la seva superfície és de 305.8 km²
* ↑ INAFED. «Regionalización del estado de Hidalgo». Enciclopedia de Los Municipios y Delegaciones de México. Secretaría de Gobernación. Arxivat de l'original el 2017-01-18. [Consulta: 22 març 2017].
* ↑ L'origen etimològic del nom d'un municipi pot tenir diverses interpretacions o tenir un origen incert, aquest és el més comú o més acceptat pel govern municipal els seus pobladors, segons la Enciclopedia de los Municipios de México.
* ↑ Centro Estatal de Estudios Municipales del Estado de Hidalgo. Los Municipios de Hidalgo. Secretaría de Gobernación, 1988.
* 1 2 «Huasca de Ocampo». Municipios de Hidalgo. Gobierno del estado de Hidalgo. Arxivat de l'original el 1 d'abril de 2017. [Consulta: 22 març 2017].

## Enllaços externs

* H. Ayuntamiento de Huasca de Ocampo - Web oficial
* Gobierno del Estado de Hidalgo - Web oficial
# Brigada de Comandos Afganesos

La Brigada de Comandos Afganesos, és part de l'Exèrcit Nacional Afganès i va ser creada a partir d'un batalló d'infanteria ja existent. El programa va ser establert en 2007 amb la intenció de prendre un batalló convencional de cada cos de l'exèrcit afganès, donar-li al mateix entrenament, equipament i reorganització especial basada en un Batalló dels Rangers de l'Exèrcit dels Estats Units. Cada batalló està assignat a un dels cinc cossos militars de l'Exèrcit.
L'entrenament és dut a terme en el centre d'entrenament de comandos “Morehead”, un antic camp d'entrenament dels talibans, que es troba a nou quilòmetres al sud de Kabul, Afganistan. El centre porta el seu nom en record de Kevin Morehead, un antic membre del 5è grup de les forces especials mort en acció a l'Iraq en setembre del 2003.
La preparació en logística i operacions és conduït per membres del Comandament Combinat Provisional de Seguretat Afganès, de les forces especials de l'Exèrcit dels Estats Units, de les forces especials franceses, diversos quadres de l'Exèrcit Nacional Afganès i l'empresa contractista de seguretat militar privada Military Professional Resources Incorporated.
El programa, d'una durada de dotze setmanes, té tres seccions d'entrenament per a tot el curs. La primera part del programa està dissenyada per a les companyies d'infanteria de línia i s'enfoca en les habilitats individuals i petites unitats tàctiques. Per recolzar a aquestes últimes, la caserna general i la companyia de la caserna general rep preparació especial en qüestions específiques com a ús del morter, primers auxilis i comunicacions. La tercera secció s'ha centrat en els comandants de batalló, preparant-los per a les seves àrees de responsabilitat com a comandament i control.
Dels cinc grups de forces especials actius, el tercer i el setè grup han estat rotant responsabilitats, en un esforç major per continuar amb els processos d'entrenament en el teatre d'operacions del front afganès.

## Galeria d'imatges

* Comandos preparant-se per un assalt aeri.
* Comandos afganesos.
* Un grup de més de 920 comandos en una cerimònia de graduació.

## Referències

* ↑ Departament de Defensa dels Estats Units, Gates Visits New Afghan Commando Training Site
* ↑ USA Today, France to withdraw 200 special forces from Afghanistan
* ↑ Military Photos, Afghan Special Force
* ↑ http://www.msnbc.msn.com/id/24208944/
# Estornell galta-rogenc

L'estornell galta-rogenc (Agropsar philippensis) és una espècie d'ocell de la família dels estúrnids (Sturnidae). Habita zones obertes i conreus del sud de Sakhalín, i nord del Japó. Passa l'hivern a Taiwan i les Filipines. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «estornell galta-rogenc». Diccionari dels ocells del món. TERMCAT. [Consulta: 29 agost 2022].
* ↑ «Nuthatches, Wallcreeper, treecreepers, mockingbirds, starlings, oxpeckers». IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 672. ISBN 978-84-16728-37-4.
* ↑ BirdLife International. «Chestnut-cheeked Starling. Agropsar philippensis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 29 agost 2022].
# Friesland (Wisconsin)

Friesland és una població dels Estats Units a l'estat de Wisconsin. Segons el cens del 2000 tenia 298 habitants.

## Demografia

Segons el cens del 2000, Friesland tenia 298 habitants, 109 habitatges, i 89 famílies. La densitat de població era de 111,7 habitants per km².
Dels 109 habitatges en un 36,7% hi vivien nens de menys de 18 anys, en un 75,2% hi vivien parelles casades, en un 5,5% dones solteres, i en un 18,3% no eren unitats familiars. En el 17,4% dels habitatges hi vivien persones soles el 9,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,09.
Per edats la població es repartia de la següent manera: un 28,5% tenia menys de 18 anys, un 7,4% entre 18 i 24, un 27,5% entre 25 i 44, un 19,8% de 45 a 60 i un 16,8% 65 anys o més.
L'edat mediana era de 38 anys. Per cada 100 dones de 18 o més anys hi havia 99,1 homes.
La renda mediana per habitatge era de 42.500 $ i la renda mediana per família de 45.000 $. Els homes tenien una renda mediana de 34.063 $ mentre que les dones 20.000 $. La renda per capita de la població era de 17.035 $. Aproximadament l'1% de les famílies i l'1,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Friesland» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 14 agost 2010].
* ↑ «Geographic Comparison Table- Friesland». American Fact Finder. Oficina del Cens dels Estats Units, 12-01-2010.
# Telmatoscopus congruus

Telmatoscopus congruus és una espècie d'insecte dípter pertanyent a la família dels psicòdids que es troba a Centreamèrica: Nicaragua (el departament de Zelaya) i Costa Rica (la província d'Heredia).

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Quate, L. W., 1996. Preliminary taxonomy of Costa Rican Psychodidae (Diptera), exclusive of Phlebotominae. Revista de Biología Tropical, 44 (Suppl. 1):1-81.
* 1 2 Catalogue of Life (anglès)
* ↑ uBio (anglès)
* ↑ Fauna Entomológica de Nicaragua (castellà)
* ↑ Instituto Nacional de Biodiversidad de Costa Rica Arxivat 2016-03-03 a Wayback Machine. (castellà)
* ↑ Colecciones Biológicas Mesoamericanas (castellà)
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-03 a Wayback Machine. (anglès)
* ↑ GBIF (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
* Natural History Museum of Los Angeles County Foundation (anglès)
# Poco Leok

Poco Leok és un volcà que es troba a la part occidental de l'illa de Flores, Indonèsia. El cim s'eleva fins als 1.675 msnm. L'estratovolcà es troba dins una caldera més antiga d'origen incert. Es desconeix quan va tenir lloc la darrera erupció, tot i que les estimacions parlen del Quaternari. Als vessants del volcà hi ha diverses fonts termals, fumaroles i volcans de fang.

## Referències

* ↑ «Global Volcanism Program | Poco Leok» (en anglès). [Consulta: 7 novembre 2021].